ANUNCI
Convocatòria ajuts extraordinaris COVID-19


Atès que les bases de la concessió d´ajuts extraordinaris en règim de concurrència competitiva per a persones afectades per la COVID-19 amb la finalitat d´impulsar l´activitat als comerços del municipi, publicades en el BOP número 4.110, de data 30 de juny de 2020, han quedat definitivament aprovades en no haver-se presentat reclamacions durant el període d´exposició pública, s´obre convocatòria per a la presentació de sol.licituds per a la concessió dels esmentats ajuts. 

1.- PRESENTACIÓ DE SOL.LICITUDS PER PART DE LES PERSONES BENEFICIÀRIES DELS AJUTS: 

Les sol.licituds de les persones que vulguin ser beneficiàries dels ajuts s´hauran de presentar telemàticament a través del portal de tràmits de la pàgina web de l´Ajuntament de Sant Joan de les Abadesses (www.santjoandelesabadesses.cat) mitjançant el model d´instància genèrica a la qual hi hauran d´adjuntar la documentació següent: 

- Fotocòpia del DNI o equivalent de la persona sol.licitant o del seu representant legal.

- Si s´actua en representació d´una altra persona, poders de representació i/o certificat expedit pel secretari/a de l´entitat que acrediti la representació legal del/la sol.licitant. 

- Declaració responsable de no estar sotmès en cap de les circumstàncies previstes a la Llei 38/2003, de 17 de novembre, General de Subvencions i al Reial Decret 887/2006, de 21 de juliol, pel que s’aprova el Reglament de la Llei 38/2003, requerides per a tenir la condició de persona beneficiària de la subvenció 

- Documentació acreditativa de trobar-se afectat per un ERTO a partir del 14 de març de 2020 o, d´estar en situació d´atur en el moment de sol.licitar l´ajut o, de ser autònom amb uns ingressos al març de 2020 inferiors al 70% sobre el càlcul mig dels 6 mesos anteriors. 

- Altres documents que es considerin pertinents. 

PERÍODE DE PRESENTACIÓ DE SOL.LICITUDS: 

El període de presentació de sol.licituds per part de les persones beneficiàries dels ajuts serà del 20 de juliol a 7 d´agost de 2020, ambdós inclosos.

2.- PRESENTACIÓ DE SOL.LICITUDS D´ADHESIÓ A LA CAMPANYA PER PART DELS COMERÇOS:

Les sol.licituds d´adhesió dels comerços locals a la campanya REACTIVEM SANT JOAN s´hauran de presentar telemàticament a través del portal de tràmits de la pàgina web de l´Ajuntament de Sant Joan de les Abadesses (www.santjoandelesabadesses.cat) mitjançant el model d´instància genèrica a la qual hi hauran d´adjuntar la documentació següent: 

- Fotocòpia del DNI o equivalent del titular del comerç.

- Escriptura pública i estatuts de constitució del comerç.



3.- RESOLUCIÓ: 

L’atorgament de la subvenció es realitzarà mitjançant acord de la Junta de Govern Local. S´examinaran conjuntament en un sol procediment, totes les sol.licituds presentades dins del termini establert i es resoldrà en un únic acte administratiu. 

El termini màxim de resolució de l’atorgament serà de dos mesos des de la presentació de la sol·licitud. El venciment d´aquest termini màxim sense haver-se notificat la resolució legitima a les persones interessades per entendre desestimada per silenci administratiu la sol.licitud de concessió de la subvenció. 

Les bases es poden consultar al Portal de Transparència de l´Ajuntament de Sant Joan de les Abadesses (www.santjoandelesabadesses.cat) al menú Contractes, conveni i subvencions, apartat Convenis i subvencions; Convocatòries de subvencions i ajuts. 

Sant Joan de les Abadesses, a la data de la signatura electrònica. 

L´alcalde, 





Ramon Roqué i Riu


